96 घंटे के लिए यलो अलर्ट; चंडीगढ़-मनाली NH तीसरे दिन बहाल, "ठियोग के स्कूल 22 तक बंद
Himchal Pradesh Rain Flood Situation: Latest Photos and Video Updates 2023 चंडीगढ़-मनाली हाईवे मंडी से पंडोह के बीच आज तीसरे बहाल कर दिया गया है। मंडी के छह मील में बीते सोमवार शाम के वक्त से एनएच बंद था।
हिमाचल में बारिश से तबाही नहीं थम रही। चंबा और कुल्लू जिले में आज फ्लैश फ्लड में बहने से दो लोगों की मौत हो गई। चंबा भटियात क्षेत्र में लोहाली खड्ड पार करते एक व्यक्ति की बहने से कथेट पंचायत के गोथरा गांव निवासी 57 वर्षीय व्यास देव की मौत हो गई।
वहीं कुल्लू के बंजार की तलाड़ी खड्ड में नेपाली मूल का 50 वर्षीय कांचा बहादुर भी पानी के तेज बहाव ​​​​​​​में बह गया। चंबा में भारी बारिश के बाद लैंडस्लाइड में 70 से ज्यादा प्राइवेट व सरकारी बसे फंस गई।
वहीं मौसम विज्ञान केंद्र शिमला ने प्रदेश के मैदानी और मध्यम ऊंचाई वाले इलाकों में आगामी 96 घंटे के लिए तेज बारिश का यलो अलर्ट जारी किया है।
इस दौरान कुछ एक क्षेत्रों भारी बारिश या बादल फटने जैसी घटनाएं भी पेश आ सकती हैं। इसे देखते हुए जनता को उफनते हुए नदी-नालों, लैंडस्लाइड क्षेत्रों में नहीं जाने की एडवाइजरी दी गई है। 
24 घंटे के दौरान यहां हुई तबाही
पिछले 24 घंटे के दौरान शिमला जिले के ननखड़ी-पंडाधार मार्ग पर सड़क का लगभग 20 मीटर हिस्सा धंस जाने से एक कार नाले में जा गिरी। इससे कार में सवार 3 लोगों की मौत हो गई।
उधर, कांगड़ा के पौंग डैम से सोमवार देर रात पानी छोड़ने के बाद मियानी व घंडारा में लगभग 55 लोग ब्यास नदी के बीच फंस गए। इन्हें रातभर चले रेस्क्यू ऑपरेशन के बाद सुरक्षित निकाला गया। उधर, सिरमौर के ट्रांसगिरी क्षेत्र के माशू गांव में मूसलाधार बारिश से किसानों के खेत सहित कई वाहन पानी में बह गए।
ठियोग के स्कूल बंद
वहीं बारिश के अलर्ट और सड़कों की हालत को देखते हुए ठियोग, कुमारसैन, जुब्बल व कोटखाई सब डिवीजन के सभी सरकारी व निजी स्कूल 22 जुलाई तक बंद कर दिए है। राज्य सरकार ने सभी SDM को छुटि्टयों तय करने के लिए अधिकृत कर रखा है।
मंडी के पास NH तीसरे दिन बहाल
चंडीगढ़-मनाली हाईवे मंडी से पंडोह के बीच आज तीसरे बहाल कर दिया गया है। मंडी के छह मील में बीते सोमवार शाम के वक्त से एनएच बंद था। यहां सड़क से मलबा हटाते वक्त डोजर पर बड़ी-बड़ी चट्टानें गिर गई थीं।
682 सड़कें बंद, 780 से ज्यादा रूप ठप
प्रदेश में पिछले सप्ताह की भारी बारिश के बाद 682 सड़कें 9 दिन से बंद पड़ी हैं। इससे 780 से ज्यादा रूटों पर बस सेवाएं एक सप्ताह से ठप हैं। लोगों की आवाजाही बुरी तरह प्रभावित हो रही है। ग्रामीण क्षेत्रों के संपर्क मार्ग बंद होने से सेब ढुलाहीते ई पर भी इसका बुरा असर पड़ रहा है।​​​​​​
4691 करोड़ की संपत्ति तबाह
400 से ज्यादा पेयजल योजनाएं भी हफ्ते भर से बंद हैं। इससे लोगों को पीने के लिए साफ पानी नहीं मिल रहा। प्रदेश में मानसून के कहर से 4691 करोड़ रुपए की सरकारी व निजी संपत्ति तबाह हो गई है। भारी बारिश के कारण आई आपदा से 32 लोगों की मौत हुई। 12 व्यक्ति लापता हैं।